Feijoa

Le feijoa (Feijoa sellowiana), es un arbusto fructal del familia de Myrtaceae. Es un arbusto ramificate de crescimento lente que pote attinger 4 a 6 m de altitude.

 Nomine 
Il es etiam nominate guaviero de Montevideo o guaviero de Brasil.

Le botanista german Otto Karl Berg donava le nomine feijoa al planta in hommage al botanista brasilian João da Silva Feijó e le epitheto sellowiana, in memoria de Friedrich Sellow (1789-1831), naturalista e viagiator german que collectava plantas in Brasil et Uruguay et que apportava pro prime vice le feijoa a Europa.

 Description 
Illo es native de America del Sud, il prospera in le terras alte del sud de Brasil e le Nord de Argentina. Resiste al frigido, benque non infra le -5 °C. Es sensibile a alte temperaturas et siccitate del aere.

Illo ha un cortice de color gris pallide e squamose, su foliage es persistente e illo possede branchettas rigide. Su folios son persistente, simple ovoide o elliptic, verde obscur in le verso et blanchette in le reverso.

Su flores de color blanc - rubie ha stamines numerose con antenna de color jalne intense o rubie, e son ornamental. Le pollinisation es realisate per aves o insectos, specialmente le apes. Le floration a loco in Junio e Julio.

Iste arbuste pote ser utilisate pro sepe o pro scopo ornamental.

 Fructo 
Le fructo es un bacca oblonge de 4 a 6 cm de longe et 3 a 5 de large , verde obscur in le maturitate, con aroma agradabile proprie.

La fructification require un climate fresc. Le pulpa del fructo es carnose, blanchette o jalne, e fragrante.

Le fructo es comestibile e ric in vitaminas B e C con illoe on pote facer bibitas, galea, gelatos et marmeladas.

Le fructo ha semines; illo ha un gusto acide-dulce e un aroma deliciose que face pensar al ananas, le guava e le fraga.

Le fructo es nominate equalmente feijoa, guava ananas, guava de Brasil o guava de Montevideo.

 Vide etiam 
 Guayaba

Categoria:Myrtales
Categoria:Arbores
Categoria:Alimentos